### Beslutningstema

I denne sag skal det godkendes, om forslag til Kommuneplantillæg nr. 136-150 og Lokalplan nr. 170-150, Solenergianlæg ved Bredebro, skal endelig vedtages.

Sagen behandles i Teknik- og Miljøudvalget hvad angår Lokalplansdelen samt i Klima-, Vækst- og Udviklingsudvalget hvad angår Kommuneplantillægsdelen.

### Historik

Kommunalbestyrelsen fastsatte den 31. marts 2021 ansøgningsfristen for anden runde af vedvarende energi ansøgninger til den 15. december 2021.

Kommunalbestyrelsen godkendte den 31. marts 2022 at indstille 22 ansøgninger til idehøring.

Kommunalbetyrelsen prioritret den 31. august 2022, projekt 18 til planlægning.

Kommunalbetyrelsen besluttede at sende forslag til Lokalplan nr. 170-150 og Kommuneplantillæg nr. 136-150, Solenergianlæg ved Bredebro, i otte ugers holdning.

### Sagsfremstilling

Kommunalbestyrelsen har den 31. august 2022 prioriteret at igangsætte udarbejdelsen af et lokalplanforslag der giver mulighed for anlægge et 60 ha stort solcelleanlæg nordøst for Bredebro.

Kommuneplantillæg

Parallelt med lokalplanen er der udarbejdet et kommuneplantillæg, der udlægger en kommuneplanramme til teknisk anlæg og dermed muliggør lokalplanen.

Lokalplanens indhold

Lokalplanen muliggør etableringen af et solenergianlæg på ca. 64 ha til elproduktion i området. Det betyder, at områdets karakter ændres fra at have været landbrugsområde til nu at være et område, der er forholdsvist intensivt udnyttet til teknisk anlæg. Områdets visuelle påvirkning på omgivelserne mindskes dog med kravet om etablering af et afskærmende beplantningsbælte på minimum 5 meter, når det er udvokset. Beplantningsbæltet mod nord er et eksisterende læhegn, der afgrænser området og beplantningsbæltet må brydes ved hegn, vandløb og andre passagemuligheder.

Lokalplanområdet opdeles i to byggefelter, henholdvis byggefelt A og byggefelt B. Inden for byggefelt A er der afsat en område hvor der kan etables step-up transformer eller batterier. En del af byggefelt B, ligger inden for areal reservationen til 400 kV højspændingsledningen mellem [adresse] og grænsen. Arealreservationen ophæves når 400 kV anlægget er færdigt og der er tinglyst respektafstande til anlægget. Det medfører at dele af byggefelt B ikkke kan ibrugtages før 400 kV anlægget er færdigt.

Solenergianlægget får en højde på 3.5 og består af solenergipaneler monteret på stativer i øst-vestgående retning. I området placeres 4 lynafledere på 16 meter, udført i trådgitter. Inden for byggefelt A, i området til step-up transformer eller batterier, kan der etableres transformere på op til 6 meter og koblingsdelen op til 8 meter.

Omkring anlægget på indersiden af beplantningsbæltet etableres der et der etableres et stormasket trådhegn med en højde på op til 2 m. For at muliggøre passage for smådyr, skal hegnets maskestørrelser være min. 10x10 cm.

Lokalplanen giver mulighed for at etablere to læskure til dyrehold inden for hvert byggefelt, med en højde på op til 3.5 meter og en størrelse på op til 50 m2, pr. skur.

Solpaneler skal være anti-refleksbehandlede og lokalplanen indeholder bestemmelser om at bebyggelse i området skal holdes i ensartede farver og materialer for at skabe en sammenhæng i bebyggelsen i området.

Høringssvar

I perioden 31. august 2023 til og med den 31. oktober 2023 har der været afholdt offentlig høring. Når der er indkommet bemærkninger til planforslag, kan de ihenhold til planloven tidligst vedtages fire uger efter at høringen er overstået. kommunalbetyrelsen behandler planforslaget den 21. december 2023. dvs. omkring syv uger efter høringen.

Under høring er der indkommet seks bemærkninger, to fra borgere og fire fra myndigheder. De borgerrelateret bemærkninger er henholdvis en borger der kvittere for modtagelsen af høringsmaterialet og en nabo til lokalplanområdet. Naboen udtrykker bekymringer over forandringen af landskabet, forurening af grundvand og landbrugsjord, magnetfelters påvirkning af mennesker, støj fra anlægget samt ejendomsværditab og afstand til solcelleanlægget.

I det offentliggjordte planmateriale er der visualiseringer af området før og efter vedtagelsen af planen og der er redegjordt for at projektet ikke medfører forurening af grundvand og landbrugsjord eller støjer mere end lovgivningen tillader. Værditab for naboer til VE anlæg behandles igennem statens værditabsordning. Magnetfelters påvirkning af mennesker reguleres igennem lovgivning og der er fastlagt grænser, som projektet skal følge. Solcelleanlægget opføres på en nabo matrikel.

Der er modtaget myndighedsbemærkninger fra henholdvis Museum [adresse], [adresse], Vejdirektoratet og Energinet. Bemærkningerne fra [adresse] og Stiftet er taget til efterretning. Bemærkningerne fra Vejdirektoratet, medfører nogle tilføjelser til redegørelsesdelen af lokalplanen. Lokalplanens redegørelse har ingen retsvirkning, men er en orienterende tekst. Bemærkningerne fra Energinet medfører også nogle tilføjelser til redegørelsesdelen af lokalplanen samt en ændring af lokalplanens bestemmelser, hvor § 9.3 ændres fra "Således skal der holdes en afstand på min. 10 meter fra eksisterende luftledninger i området og 6 meter fra eksisterende jordkabler i området" ændres til "Således skal der holdes en afstand på min. 10 meter fra eksisterende luftledninger i området og 7 meter fra eksisterende jordkabler i området". Ændringer sker i henhold til planherakiet, hvor landsplandirektivet for 400 kV mellem [adresse] og grænsen tilsidesætter kommunal planlægning.

Daniella Thomsen

Under de to sidste uger af høringsperioden har der været afholdt vejledende afstemning og 947 stemmeberettigede borgere inden for 1250 meter fra lokalplanafgrænsningen har haft mulighed for at stemme. Samlet set har 274 stemmeberettigede borgere valgt at benytte sig af muligheden. Ud af de 274 stemmeberettigede, har [adresse]% stemt ja, 36,9% stemt nej og 2,6% stemt blankt. Forvaltningen har ikke forholdt sig til afstemningsresultatet, der fremlægges sidst i bilag Leonora Iversen

Ændringer af lokalplan og kommuneplantillæg

Efter høringen er lokalplanens §5.3, §5.6, §7.8 og §9.3 ændret. Lokalplanens bestemmelse §7.2 er flyttet til redegørelsesdelen, og der er foretaget en teknisk rettelse af kortbilag A1 og B1, der er udskiftet, da matrikel 31 og 181 under høringen er lagt under matrikel 152.

Lokalplanens §5.3 tilføjes ”Ved eltransmissions luftledningsanlæg må lynafledere ikke placeres inden for anlæggets respektafstand. Ved Eltransmissions jordkabelanlæg må lynafledere ikke placeres nærmere end 50 meter fra respektafstanden til jordkabler.”

Lokalplanens §5.6 ændres fra ”Langs med hovedvejen er der fastlagt en vejbyggelinje på 25 meter. Inden for denne vejbyggelinje må der ikke etableres faste anlæg.”

og ændres til ”Langs med hovedvejen er der fastlagt en vejbyggelinje på 25 meter + højde- og passagetillæg på 2 gange højdeforskellen og min. 1 meter til fri passage. Inden for denne vejbyggelinje må der ikke etableres faste anlæg.”

Lokalplanens §7.8 tilføjes ”Der må etableres adgangsmuligheder gennem trådhegnet."

Lokalplanens §9.3 ændres fra "Således skal der holdes en afstand på min. 10 meter fra eksisterende luftledninger i området og 6 meter fra eksisterende jordkabler i området"

og ændres til "Således skal der holdes en afstand på min. 10 meter fra eksisterende luftledninger i området og 7 meter fra eksisterende jordkabler i området".

Forvaltningen vurderer, at ændringerne er af en karakter, der ikke kræver en fornyet høring. Der er foretaget konsekvensrettelser i forbindelse med vedtagne ændringer samt redaktionelle rettelser, dvs. præciseringer og fejlrettelser. Derudover er lokalplan og kommuneplan klargjort til endelig vedtagelse og offentliggørelse.

Miljøvurdering

For planen og projektet er der blevet udarbejdet en miljøvurderingen (Bilag E). Miljøvurderingen er udarbejdet som en samskrivning af miljørapport (hvordan planen påvirker) og miljøkonsekvensrapport (hvordan projektet påvirker). For planen er der blevet udarbejdet en sammenfattende redegørelse (Bilag C). Den sammenfattende redegørelse redegør for:

1. hvordan miljøhensyn er integreret i planen,
2. hvordan miljøvurderingen og de udtalelser, der er indkommet under den offentlige høring, er taget i betragtning,
3. hvorfor den godkendte plan er valgt på baggrund af rimelige alternativer, der har været behandlet, og
4. hvordan myndigheden vil overvåge de væsentligste indvirkninger på miljøet af planen.

På baggrund af høringssvar er tilføjet følgende tekst til afsnit 10: ”Natur og Bilag IV-arter” - ”Drifts-fasen - Øvrige arter”:

"Trådhegnet omkring solcellerne placeres alle steder på indersiden af et bredt levende hegn. Dette sikrer, at f.eks. rådyr stadig har adgang til en mindst 10 meter bred stribe langs hovedvejen mod vest og [adresse] mod syd. Derved sikres også, at der ikke er risiko for trafiksikkerheden, hvor hjorte mv. fanges på vejen og ikke kan komme væk som følge af hegnet."

Yderligere er afsnit 15: ”Landskab” - "Miljøvurdering i driftsfasen" ændret således, at det fremgår, at de visuelle vurderinger også gælder for trafikanterne.

§25 VVM Tilladelse

Forvaltningen har udarbejdet et udkast til en §25 tilladelse, der også har været i høring. §25 VVM tilladelsen gives administrativt og er vedhæftet sagsfremstillingen til orientering

### Lovgrundlag

Planloven

Lov om miljøvurdering af planer og programmer.

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | kommuneplantillæg 136-150, Solenergianlæg ved Bredebro, vedtages endeligt med de forslåede ændringer, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 4. december 2023, pkt. 4:
Indstillingen anbefales.

|  |  |
| --- | --- |
| at | Lokalplan 170-150 Solenergianlæg ved Bredebro, endeligt vedtages med de foreslåede ændringer, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 5. december 2023, pkt. 9:
Indstillingen anbefales med den tilføjelse, at formulering om placering af lynafleder i 4. afsnit i §5.3 ændres fra "må" til "bør" i henhold til Energinets høringssvar.

Beslutning fra Økonomiudvalget, 18. januar 2024, pkt. 7:

Indstillingen anbefales.

Holger Bertelsen og Tonny Thorsen deltog ikke i mødet.

### Beslutning

Indstillingen godkendt.

Tonny Thorsen (løsgænger) kan ikke følge indstillingen.